**ΕΓΓΡΑΦΕΣ ΣΤΑ ΔΗΜΟΣΙΑ ΝΗΠΙΑΓΩΓΕΙΑ ΓΙΑ ΤΟ ΕΤΟΣ 2022 – 2023**

2Ο  ΝΗΠΙΑΓΩΓΕΙΟ ΑΣΠΡΟΠΥΡΓΟΥ

Διεύθυνση: Τέρμα Θεμιστοκλέους

Τηλ.: 2105572273

E-mail: [mail@2nip-asprop.att.sch.gr](mailto:mail@2nip-asprop.att.sch.gr)

Ιστολόγιο: https://blogs.sch.gr/2nipaspr/

Πληροφορίες: Σκανδάλη Ελένη

Αγαπητοί γονείς,

στο 2ο Νηπιαγωγείο Ασπροπύργου εγγράφονται αποκλειστικά και μόνο μαθητές που διαμένουν εντός ορίων της περιφέρειας του σχολείου όπως έχει οριστεί από τη Πρωτοβάθμια Εκπαίδευση Δυτικής Αττικής και είναι η περιοχή των ορίων που περικλείεται από τις εξής οδούς:

Ευαγγελίστριας – Λεωφόρο Νάτο – Φυλής – Θρασυβούλου – Ειρήνης -Αλέκου Παναγούλη – Λεωφόρο Δημοκρατίας – Δημητρίου Λιάκου – Κιλκίς- Ρόδου – Ευαγγελίστριας.

Οι αιτήσεις εγγραφών στα δημόσια Νηπιαγωγεία Γενικής Παιδείας, το σχολικό έτος 2022-2023, θα γίνουν μέσω της ηλεκτρονικής πλατφόρμας του Υπουργείου Ψηφιακής Διακυβέρνησης στην ηλεκτρονική διεύθυνση:

[**https://proti-eggrafi.services.gov.gr/**](https://proti-eggrafi.services.gov.gr/)

με υποβολή ηλεκτρονικής αίτησης εγγραφής, την οποία υποβάλλουν οι γονείς/κηδεμόνες των νηπίων/προνηπίων. Για τη σχολική χρονιά 2022-2023 οι εγγραφές θα πραγματοποιηθούν από 1 έως 20 Μαρτίου 2022.

Συγκεκριμένα, εγγράφονται στα Νηπιαγωγεία για το σχολικό έτος 2022-23, μαθητές γεννημένοι το 2018.

Για την εγγραφή του νηπίου – προνηπίου στο Νηπιαγωγείο οι γονείς/κηδεμόνες πρέπει να ακολουθήσουν τα ακόλουθα βήματα:

1. Είσοδο στη σελίδα εφαρμογής [**https://proti-eggrafi.services.gov.gr/**](https://proti-eggrafi.services.gov.gr/)και επιλογή στο Νηπιαγωγείο στο οποίο ανήκει σύμφωνα με τη διεύθυνση κατοικίας του.
2. Χρήση κωδικών: οι γονείς/κηδεμόνες κατά την είσοδο τους στην ηλεκτρονική Υπηρεσία «Πρώτη Εγγραφή» της Ενιαίας Ψηφιακής Πύλης (gov.gr), αυθεντικοποιούνται με την χρήση των κωδικών διαπιστευτηρίων της Γενικής Γραμματείας Πληροφοριακών συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet).
3. Συμπλήρωση στοιχείων επικοινωνίας: κατά την είσοδο του στο σύστημα , ο γονέας/κηδεμόνας συμπληρώνει τα στοιχεία ηλεκτρονικού ταχυδρομείου (προαιρετικά) και του κινητού τηλέφωνου μέσω του οποίου θα ενημερώνεται για την πορεία της αίτησης του.

Για την εγγραφή στο Νηπιαγωγείο απαιτούνται τα παρακάτω δικαιολογητικά σύμφωνα με το Υ.ΠΑΙ.Θ.:,

1. Αίτηση εγγραφής -Υπεύθυνη Δήλωση (ηλεκτρονικά από το γονέα/κηδεμόνα)
2. Πιστοποιητικό γέννησης του Δήμου ή Κοινότητας για την εγγραφή του νηπίου στα οικεία μητρώα ή δημοτολόγια (θα αναζητηθεί απευθείας από το νηπιαγωγείο).
3. Ληξιαρχική πράξη γεννήσεως (πρόσφατη) μεταφρασμένη από αρμόδια υπηρεσία στα ελληνικά για αλλοδαπούς μαθητές, αν δεν υπάρχει πιστοποιητικό γεννήσεως
4. Αποδεικτικό στοιχείο (ΔΕΗ ή ΟΤΕ ή ΕΥΔΑΠ ή άλλου αντίστοιχου παρόχου)-Μισθωτήριο Συμβόλαιο Κατοικίας ή Εκκαθαριστικό Εφορίας), με το οποίο διαπιστώνεται η διεύθυνση κατοικίας του μαθητή. Οι μαθητές εγγράφονται αποκλειστικά και μόνο στα όρια της σχολικής τους περιφέρειας (άρθρο 5 ΠΔ 79/2017 ΦΕΚ 109 Α).
5. Επίδειξη του Βιβλιαρίου Υγείας του Παιδιού ή προσκόμιση άλλου στοιχείου στο οποίο φαίνεται ότι έγιναν τα προβλεπόμενα εμβόλια.

Τα προνήπια που φοιτούν στο σχολείο μας δεν χρειάζονται να κάνουν καμία ενέργεια , εγγράφονται κατευθείαν στο νηπιακό τμήμα.

Για την προσκόμιση των απαιτούμενων δικαιολογητικών το Νηπιαγωγείο μας θα δέχεται γονείς και κηδεμόνες (ένας εκ των δύο γονέων, χωρίς παιδιά) για την περίοδο από **1/3/2021** έως και **20/3/2021**, τις εργάσιμες μέρες και ώρες: **12:00π.μ.-13:15μ.μ**. αφού προηγηθεί επικοινωνία και συνεννόηση με το σχολείο.

Σε περίπτωση που υπάρχει αδυναμία χρήσης της ηλεκτρονικής υπηρεσίας παρακαλούμε επικοινωνήστε με το σχολείο.

Στο ιστολόγιο του σχολείου(https://blogs.sch.gr/2nipaspr/) θα βρείτε αναρτημένη την εγκύκλιο των εγγραφών, καθώς και τον χάρτη με τα όρια της σχολικής μονάδας.

**Σημαντική Σημείωση:**

**Παρακαλούμε για την αυστηρή τήρηση των υγειονομικών μέτρων.**

**Η ΠΡΟΪΣΤΑΜΕΝΗ**

**ΣΚΑΝΔΑΛΗ ΕΛΕΝΗ**